Kobima na ndako
Tango ozali kobima na ndako, osengeli kokomba yango malamu. Soki okoki kosokola tapis to moquette te, osenga bisika bayebi kosokola yango.
Liboso ya kobima na ndako, osengeli kobongisa biloko obebisaki. Ezali malamu soki otuni moto akengelaka ndako to mokolo ndako eloko nini osengeli kobongisa.
Liyebisi
Soki oyebi malamu penza te eloko nini osengeli kobongisa to kotia ya sika, otuna toli epayi ya ASLOCA, lingomba etali makambo ya bandako.
Keba !
Bato mosusu balingaka kobongisa bango moko, balingaka kofuta mbongo te po na biloko babebisi. ASLOCA alingaka boye te.
Etali tapis, rideaux to biloko mosusu
Soki na ndenge na yo otiaki biloko lokola tapis, moquettes, mokuba, etc, osengeli kotika ndako ndenge okutaki yango. Soki boyokanaki na mokolo ndako (propriétaire) to moto oyo akoti na sima na yo andimi misala osalaki, okobima na yo pepele.
Tango okobima na ndako
Sanza moko liboso obima na ndako, esengeli oyokana pe oyebisa mokolo ndako.
Mokolo ndako na mofuteli ndako, basengeli koyeba bisika nini ebebi. Ata bisika ya mike, basengeli kokoma yango. Basengeli bayokana nani akomema mokumba ya kobongisa yango.
Ezali malamu mofuteli ndako ayeba ndenge nini bayokani. Soki atiye misapi na ye, nde andimi kobongisa.
Keba !
Tango ozali na loyenge ya kobima, mbala mosusu okotia misapi noki-noki. Na kati ya loyenge wana, okoya kondima pamba mikumba oyo etali yo te. Nionso oyo bokokoma esengeli ezala ndenge moko na oyo bokomaki tango okotaki na ndako.
Liyebisi
Soki oyebi malamu te, okoki kosenga moto moko ya ASLOCA azala na yo na tango wana.
lin_Latn lin_Latn lin_Latn lin_Latn lin_Latn kon_Latn lin_Latn lin_Latn lin_Latn lin_Latn lin_Latn lin_Latn lin_Latn kon_Latn lin_Latn lin_Latn lin_Latn